Од учионице до Европе на крилима математике

 Од марта 2015. године аутори сарађују на различитим eTwinning пројектима. Највећа пажња посвећујена је управо пројектима који обрађују најразличитије математичке теме.

 Идеја нам је да код својих ученика развијемо љубав према математици као науци, да им омогућимо да учењу приступе на различите начине, научимо их како да усвојена знања примене у свакодневном животу, да им покажемо примену математике у пракси, као и да их подстакнемо да пронађу везу између математике и света који нас окружује.

 Као eTwinning амбасадор, на Конференцији „Одговорност директора у образовном систему Републике Србије“, која је одржана 16. и 17. октобра 2017. године у Врњачкој Бањи, представила сам неке од ових пројеката. Како би се стекао мало бољи увид о ономе што бисмо желеле да прикажемо на Семинару, поставила сам презентацију са Конференције на следећем линку <https://www.slideshare.net/JelenaKeni/projektima-kroz-evropu>

Као резултат серијала математичких пројеката ( Math In Practical Life; Life Is Math, Math Is Life и Life Is Math, Math Is Life2) креиран је вебсајт <http://limmil.weebly.com/> на енглеском језику на коме се могу погледати сви радови који су креирани током ова три пројекта.

 Сви наши пројекти награђени су како Националним, тако и Европским ознакама квалитета, а већина њих је освојила прва места на различитим националним такмичењима у партнерским земљама.